Diari Oficial de la Generalitat Valenciana


Sumari del DOGV 8244, del 28-02-2018 (2018/1209)

Notificació de la sentència dictada en el procediment de guarda i custòdia número 99/2017.
------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1209


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 99/2017. [2018/1209]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València  
  
Part demandant: Jane Mensah.  
Part demandada: Samuel Donkoh.  
Sobre guarda, custòdia o aliments de fills menors no matrimonials no consensuats  
En el judici esmentat s'ha dictat la sentència que té la dispositiva, literalment, com segueix:  
  
«Dispositiva  
Estime substancialment la demanda plantejada per Jane Mensah, representada per la procuradora dels tribunals, Paola Olmos Martínez, i assistida per la lletrada Sandra Ballester Reseco, contra Samuel Donkoh, declarat en rebel·lia per la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia i aliments de fill menor, i ordene les mesures definitives següents derivades del cessament de la convivència entre les parts:  
L'atribució de l'exercici exclusiu de la pàtria potestat sobre el fill menor a la progenitora, Jane Mensah.  
Atribuïsc la guarda i custòdia del fill menor a la mare, Jane Mensah.  
  
No fixe un règim de visites a favor del progenitor, sense perjudici que aquest sol·licite aquest règim si li interessa.  
Samuel Donkoh, contribuirà com a prestació per aliments per al fill menor pagant a la mare Jane Mensah, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 100 euros, la suma pecuniària de la qual serà anualment actualitzada en relació amb l'Índex de Preus de Consum, junt amb la meitat de les despeses de caràcter extraordinari del menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una condemna especial a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent i que s'afegirà a les actuacions originals, i que serà notificada a les parts, a les quals es fa saber que en contra es podrà interposar en aquest jutjat un recurs d'apel·lació, dins dels 20 dies següents a haver sigut notificada, amb la constitució prèvia d'un dipòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i firme.»  
  
Atés que es desconeix el domicili o residència actuals de la part demandada, per una resolució d'1 de febrer de 2018, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat.  
  
València, 2 de febrer de 2018.- La lletrada de l'Administració de justícia: Vicenta María Casañ Arandiga.